ಅರ್ಬಾಜ್ ಖಾನ್ ಜೊತೆಗಿನ ಡಿವೋರ್ಸ್‌ ಬಗ್ಗೆ ಮಾತನಾಡಿ ಮಲೈಕಾ ಅರೋರಾ ಕಣ್ಣೀರು

ಬಾಲಿವುಡ್ ನಟಿ ಮಲೈಕಾ ಅರೋರಾ,(Malaika Arora) ಅರ್ಜುನ್ ಕಪೂರ್ (Arjun Kapoor) ಜೊತೆಗಿನ ಡೇಟಿಂಗ್, ಮದುವೆಯ ವಿಷ್ಯವಾಗಿ ಸದಾ ಸುದ್ದಿಯಲ್ಲಿರುತ್ತಾರೆ. ಇತ್ತೀಚೆಗೆ ಪ್ರೆಗ್ನೆನ್ಸಿ ವದಂತಿಗೆ ಖಡಕ್ ಆಗಿ ಉತ್ತರ ಕೊಟ್ಟ ಬೆನ್ನಲ್ಲೇ ಕಾರ್ಯಕ್ರಮವೊಂದರಲ್ಲಿ ಅರ್ಬಾಜ್ ಖಾನ್ (Arbaaz Khan) ಜೊತೆಗಿನ ಡಿವೋರ್ಸ್ ಬಗ್ಗೆ ನೆನೆದು ಕಣ್ಣೀರಿಟ್ಟಿದ್ದಾರೆ.

ಸಲ್ಮಾನ್ ಖಾನ್ (Salman Khan) ಸಹೋದರ ಅರ್ಬಾಜ್ ಜೊತೆಗಿನ ದಾಂಪತ್ಯ ಜೀವನಕ್ಕೆ ಮಲೈಕಾ ಅಂತ್ಯ ಹಾಡಿದ ಮೇಲೆ ಸಾಕಷ್ಟು ವರ್ಷಗಳಿಂದ ಅರ್ಜುನ್ ಕಪೂರ್ ಜೊತೆ ಡೇಟಿಂಗ್‌ನಲ್ಲಿದ್ದಾರೆ. ಇದೀಗ ಒಟಿಟಿಯಲ್ಲಿ `ಮೂವಿಂಗ್ ವಿತ್ ಮಲೈಕಾ'(Moving With Malaika) ಎಂಬ ಶೋ ಮೂಲಕ ಮಲೈಕಾ ಬರುತ್ತಿದ್ದಾರೆ. ಈ ವೇಳೆ ನಟಿ ಪಾಸ್ಟ್ ಲೈಫ್ ಬಗ್ಗೆ ನಟಿ ಮಾತನಾಡಿದ್ದಾರೆ. ಫರ್ಹಾ ಖಾನ್ ಜೊತೆ ನಡೆದ ಸಂವಾದದಲ್ಲಿ ಮಲೈಕಾ ತನ್ನ ಜೀವನದ ಬಗ್ಗೆ ಮಾತನಾಡಿದ್ದಾರೆ. ಅರ್ಬಾಜ್ ಖಾನ್ ಅವರಿಂದ ವಿಚ್ಛೇದನ ಪಡೆದ ಬಗ್ಗೆಯೂ ಮಾತನಾಡಿದ್ದಾರೆ. ಈ ವೇಳೆ ಮಲೈಕಾ ಕಣ್ಣೀರಿಟ್ಟರು. ಮಲೈಕಾ ಬೆಸ್ಟ್ ಫ್ರೆಂಡ್ ಕರೀನಾ ಕಪೂರ್ ಕೂಡ ಮಾತನಾಡಿ ಮಲೈಕಾರನ್ನು ಹಾಡಿಹೊಗಳಿದ್ದಾರೆ. ಇದನ್ನೂ ಓದಿ: ಬ್ಯಾನ್ ಆಕ್ರೋಶಕ್ಕೆ ಡೋಂಟ್ ಕೇರ್, ಹೊಸ ಫೋಟೋಶೂಟ್‌ನಲ್ಲಿ ಮಿಂಚಿದ ರಶ್ಮಿಕಾ

View this post on Instagram

A post shared by Malaika Arora (@malaikaaroraofficial)

ಲೈಫ್‌ನಲ್ಲಿ ನಾನು ಮುಂದೆ ಹೋಗಿದ್ದೇನೆ, ನನ್ನ ಎಕ್ಸ್ ಕೂಡ ಮುಂದೆ ಸಾಗಿದ್ದಾರೆ. ಆದರೆ ನೀವು ಯಾವಾಗ ಮುಂದೆ ಸಾಗುತ್ತೀರಿ ಎಂದು ಮಲೈಕಾ ಕೇಳಿದ್ದಾರೆ. ಮತ್ತೊಂದು ದೃಶ್ಯದಲ್ಲಿ, ಮಲೈಕಾ ತನ್ನ ಜೀವನದ ನಿರ್ಧಾರಗಳ ಬಗ್ಗೆ ಮಾತನಾಡುವಾಗ ಕಣ್ಣೀರು ಹಾಕಿದರು. ನನ್ನ ಜೀವನದಲ್ಲಿ ನಾನು ಮಾಡಿದ ಪ್ರತಿಯೊಂದು ನಿರ್ಧಾರವು ಸಂಪೂರ್ಣವಾಗಿ ಸರಿಯಾಗಿದೆ. ನಾನು ಈಗ ಸಂತೋಷವಾಗಿದ್ದೇನೆ ಎಂದು ಹೇಳಿ ಭಾವುಕರಾದರು. ಫರ್ಹಾ ಖಾನ್ ಸಮಾಧಾನ ಪಡಿಸದರು. ಅಯ್ಯೋ, ನೀನು ಅಳುತ್ತಿರುವಾಗಲೂ ಸುಂದರವಾಗಿ ಕಾಣುತ್ತೀಯ ಫರ್ಹಾ ತಮಾಷೆ ಮಾಡಿದರು.

ಇನ್ನೂ ಮಲೈಕಾ ಅರೋರಾ ಮತ್ತು ಅರ್ಜುನ್ ಕಪೂರ್ ಮುಂದಿನ ವರ್ಷ ಹಸೆಮಣೆ ಏರಲಿದ್ದಾರೆ ಎಂಬ ಸುದ್ದಿ ಬಿಟೌನ್‌ನಲ್ಲಿ ಹರಿದಾಡುತ್ತಿದೆ.

Live Tv
[brid partner=56869869 player=32851 video=960834 autoplay=true]